	
МОДЕЛ УГОВОРА О ЈАВНОЈ НАБАВЦИ
о извођењу радова на изградњи пумптраке полигона и трим стазе на Ртњу на територији Општине Бољевац – Пројекат „Магија источне Србије“
Уговорне стране :
Градска управа Града Зајечара, Трг oслобођења бр.1, 19000 Зајечар, Матични број: 07189923, ПИБ: 101757838, коју заступа начелник, Слободан Виденовић (у даљем тексту: НАРУЧИЛАЦ )

и

Понуђач _______________________________, са седиштем у _______________, ул. ________________________________,  ПИБ ____________, матични број ____________, рачун бр. ____________________ отворен код ___________________,  које заступа  ____________________________, у даљем тексту Извођач.

Уколико понуђач подноси заједничку понуду ( група понуђача ) - унети податке за сваког члана групе понуђача:

 Понуђач _______________________________, са седиштем у _______________, ул. ________________________________,  ПИБ ____________, матични број ____________, рачун бр. ____________________ отворен код ___________________,  које заступа  ____________________________, у даљем тексту: извођач / члан групе понуђача 

 Понуђач _______________________________, са седиштем у _______________, ул. ________________________________,  ПИБ ____________, матични број ____________, рачун бр. ____________________ отворен код ___________________, које заступа  ____________________________, у даљем тексту: извођач / члан групе понуђача


УВОДНИ ДЕО

Уговорне стране констатују:
	- да је Наручилац на основу члана 52. Закона о јавним набавкама („Службени гласник РС” број 91/19 и 92/23 - у даљем тексту: Закон), дана _____________.2024. године, послао на објављивање jaвни позив за подношење понуда у отвореном поступку на Порталу јавних набавки за јавну набавку извођења радова на изградњи пумптраке полигона и трим стазе на Ртњу на територији Општине Бољевац – Пројекат „Магија источне Србије““ЈН. бр. 404- _______ , за потребе корисника јавне набавке  Општине Бољевац
- да је Наручилац  у прописаним роковима спровео  поступак јавне набавке, извршио преглед, стручну оцену и рангирање понуда и да је као најповољнију понуду изабрао понуду коју је поднео Извођач радова, која у потпуности одговара свим условима из Закона, захтевима конкурсне документације, као и техничким спецификацијама;
- да се предметни уговор зaкључује у циљу реализације пројекта „ Магија источне Србије „ на основу Уговора о донацији УНОПС- ЕУПРОПЛУС-2024- ГРАНТ-057 од 20.06.2024 и у складу са  Уговором о сарадњи на реализацији пројекта „ Магија источне Србије“ зав.број код Наручиоца : 30-11 од 26.07.2024.године, зав.број код корисника јавне набавке Општине Бољевац : 30-01/2024 II од 30.07.2024.године


- да су средства за реализацију уговора обезбеђена у складу са Уговором о донацији УНОПС- ЕУПРОПЛУС-2024- ГРАНТ-057 од 20.06.2024.године


Члан 1.
	Наручилац  је у спроведеном поступку јавне набавке радова на изградњи пумптраке полигона и трим стазе на Ртњу на територији Општине Бољевац – Пројекат „Магија источне Србије““ изабрао извођача као најповољнијег понуђача за извођење радова.
	Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора. 

Члан 2.

Предмет Уговора су радови на изградњи пумптраке полигона и трим стазе на Ртњу на територији Општине Бољевац и ближе су одређени усвојеном понудом Извођача број _______ од _______.2024. године

Члан 3.
Уговорне стране утврђују да цена за радове из члана 2. Уговора износи укупно  ____________ динара без ПДВ-а, а добијена је на основу понуде Извођача број _______ од _______.2024. године (попуњава понуђач) заведене код извођача радова
Уговорене јединичне цене су фиксне и не могу се мењати услед повећања цене елемената на основу којих је одређена. 
	Финансијска средства су обезбеђена у Буџету града Зајечара на позицији 81/4  конто 511200.
	 Целокупни износ за плаћање се ослобађа плаћања ПДВа.


Члан 4.

	У складу са чланом 157-160. Закона о јавним набавкама постоји могућност измене уговора о јавној набавци у случају потребе за нaбавком додатних радова, непредвиђених околности и повећањем обима набавке, у складу са расположивим средствима.

Члан 5.

	 Уговорне стране су сагласне да се плаћање по овом уговору изврши на следећи начин:
-авансна уплата 10% уговорене вредности без ПДВ-а, по потписивању уговора и  достављању обавезујуће банкарске гаранције за повраћај аванса  у износу аванса 
- остатак уговорене вредности по испостављеним привременим и окончаној ситуацији (испостављеној након извршеног коначног обрачуна) сачињеним на основу оверене грађевинске књиге изведених радова и јединичних цена из усвојене понуде потписаним од стране надзорног органа, у року од 45 дана од дана испостављања ситуације. 
	Уколико Наручилац делимично оспори испостављене ситуације, дужан је да исплати неспорни део ситуације. 

Члан 6.

	Извођач се обавезује да радове који су предмет овог уговора изведе у року од ___________________ (најкасније 90 календарских дана) од дана увођења у посао.
	Датум увођења у посао, стручни надзор уписује у грађевински дневник, а сматра се да је увођење у посао могуће након кумулативног стицања следећих услова :
· да је корисник јавне набавке Општина Бољевац предала Извођачу  инвестиционо-техничку документацију,
· да је корисник јавне набавке Општина Бољевац обезбедила Извођачу несметан прилаз градилишту,
· да је Наручилац  Решењем одредио стручни надзор.
	Рок за извођење радова почиње тећи од датума увођења у посао а завршава се датумом који је стручни надзор уписао у грађевински дневник као дан када је Извођач извео све уговорене радове.
	Извођач радова је у обавези да писменим путем обавести стручни надзор о датуму завршетка извођења уговорених радова.
	Утврђени рокови су фиксни и не могу се мењати без сагласности Наручиоца .

Члан 7.
Рок за извођење радова се продужава на захтев Извођача :
· у случају прекида радова који траје дуже од 2 дана, а није изазван кривицом Извођача
· у случају елементарних непогода и дејства више силе
· по налогу Наручиоца  под условом да обим радова по измењеној пројектно-техничкој документацији знатно (преко 10%) прелази обим радова који су предмет овог уговора
· у случају прекида рада изазваног актом надлежног органа, за који није одговоран  Извођач. 
Захтев за продужење рока извођења радова који су предмет овог уговора, у писаној форми, Извођач подноси стручном надзору у року од два дана од сазнања за околност, а најкасније 5 дана пре истека коначног рока за завршетак радова. Уговорени рок је продужен када стручни надзор одобри тражено продужење рока о чему ће се писмено изјаснити у грађевинском дневнику.
У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде. 
Ако Извођач падне у доцњу са извођењем радова, нема право на продужење уговореног рока због околности које су настале у време доцње. 

    Члан 8.
	Уколико Извођач не заврши радове који су предмет овог уговора у уговореном року, дужан је да плати Инвеститору уговорну казну у висини 0,1% од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорених радова. 
	Наплату уговорне казне Наручилац ће извршити, без претходног пристанка Извођача, умањењем рачуна наведеног у окончаној ситуацији. 
	Ако је Наручилац  због закашњења у извођењу или предаји изведених радова, као и неиспуњења обавеза Извођача претрпео штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац  мора да докаже.

         Члан 9.
Извођач се обавезује да радове који су предмет овог уговора изведе у складу са важећим законима, техничким прописима и овим уговором, и да по завршетку радова изведене радове преда Наручиоцу. 
Извођач се обавезује:
· да пре почетка радова Наручиоцу достави решење о именовању одговорног   извођача радова                
· да испуни све уговорене обавезе стручно, квалитетно, према важећим стандардима за ту врсту посла и у уговореном року;
· да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
· да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;
· да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу  и коринсику јавне набавке Општини на изградњи пумптраке полигона и трим стазе на Ртњу на територији Општине Бољевац;
· да се строго придржава мера заштите на раду; 
· да омогући вршење стручног надзора на објекту;
· да уредно води све књиге предвиђене законом и другим прописима Републике Србије, који регулишу ову област;
· да изради градилишну таблу према инструкцијама Наручиоца 
· да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
· да по завршеним радовима одмах обавести Наручиоца  да је завршио радове и да је спреман за њихов пријем;
· да сноси трошкове накнадних прегледа комисије за пријем радова уколико се утврде неправилности и недостаци;
· да надокнади сву материјалну и/или нематеријалну штету коју претрпе трећа лица у вези са радовима који су предмет овог уговора;
· да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Извођач мора да приступи у року од 5 дана по пријему писменог позива од стране Наручиоца  ;
· да по завршеним радовима прибави и преда извођачу елаборат геодетских радова 
· [bookmark: _GoBack]да након завршених радова наручиоцу доставити извештај или потврду или сертификат или атест или други одговарајући документ издат од стране овлашћеног тела или институције или акредитоване лабараторије који ће потврдити да су радови на пумптраку и трим стази на Ртњу изведени у складу на наведеним ЕН стандардима.  

· да по завршеним радовима одмах обавести надзор да је завршио радове и да је спреман за њихов пријем.

Члан 10.
	Наручилац се обавезује да Извођачу плати уговорену цену под условима и на начин одређен чланом 5. овог Уговора.
	Наручилац  ће обезбедити вршење стручног надзора над извршењем уговорних обавеза Извођача. 
	Корисник јавне набавке Општина Бољевац на изградњи пумптраке полигона и трим стазе на Ртњу на територији Општине Бољевац се обавезује да уведе Извођача у посао, предајући му инвестиционо-техничку документацију, као и обезбеђујући му несметан прилаз градилишту. 
	Наручилац  и корисник јавне набавке Општина  Бољевац се обавезују да учествују у раду комисије за примопредају и коначни обрачун.

Члан 11.
Извођач се обавезује да најкасније 10 дана од дана закључења Уговора преда Наручиоцу  средство обезбеђења за испуњење уговорних обавеза оригинал обавезујућу банкарску  гаранцију у корист Наручиоца , у износу од 10 % од укупне вредности уговора без ПДВ-а , са  роком важења 30 дана дужим од рока за завршетак радова, с тим да евентуални продужетак рока за завршетак радова има за последицу и продужење рока важења гаранције банке за исти број дана за који ће бити продужен и рок за завршетак радова. 
Наручилац  ће уновчити средство обезбеђења  за испуњење уговорних обавеза у случају да извођач не буде извршавао своје уговорне обавезе квалитетно и у предвиђеним  роковима.
Извођач се обавезује да приликом примопредаје радова а најкасније при испостављању окончане ситуације преда Наручиоцу средство обезбеђења за отклањање недостатака у гарантном року оригинал обавезујућу  банкарску гаранцију у корист Наручиоца , у износу од 5 % од укупне вредности уговора без ПДВ-а, и роком важења 5 дана дуже од гарантног рока.
Уколико Извођач не достави средство обезбеђења за отклањање недостатака у гарантном року, Наручилац ће за износ ове гаранције умањити окончану ситуацију и тај износ задржати трајно, при  чему и даље постоји обавеза извођача да отклони све недостатке у гарантном року.

Члан 12.
Гарантни рок за изведене радове износи ____ (____) година (најмање две године) рачунајући од дана примопредаје радова. За уграђене материјале важи гарантни рок у складу са условима произвођача, који тече од дана извршене примопредаје радова Наручиоцу  и кориснику јавне набавке Општини  Бољевац. 
Извођач је обавезан да, на дан извршене примопредаје радова који су предмет овог уговора, записнички преда Наручиоцу све гарантне листове за уграђене материјале, као и упутства за руковање.
Члан 13.
	Извођач је дужан да у току гарантног рока, на први писмени позив Наручиоца , отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима. 
	Ако Извођач не приступи извршењу своје обавезе из претходног става у року од 5 дана по пријему писменог позива од стране Наручиоца , Наручилац  је овлашћен да за отклањање недостатака ангажује друго правно или физичко лице, на терет Извођача, наплатом гаранције за отклањање недостатака у гарантном року.
	Уколико банкарска гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац  има право да од Извођача тражи накнаду штете,  до пуног износа стварне штете.
Члан 14.
	Уколико Наручилац  утврди да уграђени материјал или опрема не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета. 
	Извођач је дужан да о свом трошку обави одговарајућа испитивања материјала и контролу квалитета опреме. Поред тога, он је одговоран уколико употреби материјал који не одговара квалитету. 

Члан 15.
	Извођач ће део радова који су предмет овог уговора извршити преко подизвођача _____________________________, са седиштем ____________________, ПИБ________________, матични број _________________ и Предузећа _________________________, са седиштем _________________, ПИБ ______________,  матични број _______________ .
	Извођач у потпуности одговара Наручиоцу  за извршење уговорених обавеза, те и за радове изведене од стране подизвођача, као да их је сам извео. Извођач одговара Наручиоцу  за извршење уговорених обавеза неограничено солидарно са осталим понуђачима из групе понуђача.



Члан 16.
	Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор и  Наручиоца  . 
	По добијању писмене сагласности Наручиоца, Извођач ће извести вишак радова. Јединичне цене за све позиције из предмера радова усвојене понуде Извођача број _____ од ________.2024. године заведене код извођача радова за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова ни на промену износа уговорене цене из става 1 члана 3 овог уговора.
	У случају да Извођач, без претходно добијене писмене сагласности Наручиоца , изведе вишак радова, Наручилац их може накнадно одобрити ако на основу увида у грађевински дневник, грађевинску књигу, техничку документацију и извештај стручног надзора, установи да је њихово извођење било потребно и оправдано, што ће се констатовати при сачињавању коначног обрачуна.

Члан 17.
	Извођач о завршетку радова који су предмет овог уговора писменим путем обавештава Наручиоца  и стручни надзор, а дан завршетка радова уписује се у грађевински дневник. 
	Примопредаја радова се врши комисијски а комисију за примопредају радова чине  један представник Наручиоца ,  два представника корисника јавне набавке Општине Бољевац, један представник стручног надзора и један представник Извођача. 
	Комисија је дужна да у најкаћем могућем року изврши примопредају изведених радова о чему сачињава записник о примопредаји радова. 
	Грешке, односно недостатке које утврди Наручилац у току извођења или приликом преузимања и предаје радова, Извођач мора да отклони без одлагања. Уколико те недостатке Извођач не почне да отклања у року од 5 дана по пријему позива од стране Наручиоца  и ако их не отклони у споразумно утврђеном року, Наручилац  ће радове поверити другом извођачу на рачун Извођача радова. 
	Евентуално уступање отклањања недостатака другом извођачу Наручилац  ће учинити по тржишним ценама и са пажњом доброг привредника. 

Члан 18.
	Коначна количина и вредност радова по овом уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. 
	Рад на коначном обрачуну започиње одмах по извршеној примопредаји а завршава се у року од 30 дана од дана примопредаје.
	Извођач, на основу записника о примопредаји и записника о коначном обрачуну, испоставља окончану ситуацију. 
Члан 19.
Наручиоц има право на једнострани раскид Уговора у следећим случајевима:
· ако Извођач радова касни са извођењем радова дуже од 15 календарских дана; 
· уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора;
· уколико Извођач из неоправданих разлога прекине са извођењем радова;
· у случају недостатка средстава за његову реализацију.

Члан 20.
	У случају једностраног раскида уговора Наручиоц има право да за радове који су предмет овог уговора ангажује другог извођача и активира банкарску  гаранцију за добро извршење посла. Извођач је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог извођача за те радове. 
	Уговор се раскида изјавом у писаној форми која се доставља Наручиоцу  и са отказним роком од 15 дана од дана достављања изјаве. Изјава мора да садржи основ за раскид уговора. 
	У случају раскида уговора, Извођач је дужан да изведене радове обезбеди од пропадања, да Наручиоцу преда записник комисије о стварно изведеним радовима до дана раскида уговора. Трошкове сноси уговорна страна која је одговорна за раскид уговора.

             Члан 21.
	За све што овим уговором није посебно утврђено примењују се одредбе Закона о облигационим односима, Посебних узанси о грађењу, Закона о планирању и изградњи и других позитивних законских прописа.
Члан 22.
	Прилози и саставни делови овог уговора су:
· понуда Извођача број _____ од ______.2024. године заведене код извођача радова, 
· Образац структуре цене.
· Оригинал обавезујућа банкарска гаранција као средство обезбеђења за испуњење уговорних обавеза  у корист Наручиоца , у износу од 10 % од укупне вредности уговора без ПДВ-а,  и роком важења 30 дана дужим од рока за завршетак радова
·  обавезујућа оригинал банкарска гаранције за повраћај аванса у износу од 10% уговорене вредности без ПДВ-а


Члан 23.
	Све евентуалне спорове уговорне стране ће решавати споразумно.
	Уколико до споразума не дође, спор ће решавати стварно и месно надлежни суд.

Члан 24.
	Овај уговор ступа на снагу даном потписа свих уговорних страна.
Члан 25.
	Овај уговор је сачињен у шест једнаких примерака, по три за сваку уговорну страну.

	НАРУЧИЛАЦ :
Градска управа града Зајечара



___________________________
Слободан Виденовић
	
	ИЗВОЂАЧ

______________________________

